wannaphong/clean_thaiwikipedia huggingface dataset:
# พิษราคะ
พิษราคะ  เป็นภาพยนตร์ที่ฉายในปี ค.ศ. 1999  กำกับและเขียนบทโดยสแตนลีย์ คูบริก โดยอิงจากนิยาย Dream Story (ชื่อเยอรมัน: Traumnovelle) ของอาร์เธอร์ ชนิตซ์เลอร์ที่ตีพิมพ์ในปี ค.ศ. 1926 นำแสดงโดยทอม ครูซและนิโคล คิดแมน

ภาพยนตร์เรื่องนี้ได้รับรางวัล Filmcritica "Bastone Bianco" Award และรางวัลสมาคมนักวิจารณ์ภาพยนตร์ฝรั่งเศส (French Syndicate of Cinema Critics) สาขาภาพยนตร์ต่างประเทศยอดเยี่ยม

 เนื้อเรื่อง 
วิลเลี่ยม แฮร์ฟอร์ด แพทย์หนุ่มผู้คิดว่าชีวิตดีพร้อมต้องฝันสลาย เมื่ออลิซ แฮร์ฟอร์ ภรรยาสารภาพว่าเธอเคยคิดทิ้งเขาและลูกไปเพื่อแลกเซ็กซ์เพียงคืนเดียวกับผู้ชายที่เธอพึงใจ เขาผิดหวังและประชดเมียด้วยการแอบดูพิธีกรรมเซ็กซ์หมู่เพราะคิดว่ามันตื่นเต้นดี หารู้ไม่ว่าความอยากรู้อยากเห็นอาจมีค่าเท่าชีวิต= เรื่องราวของ "สแตนลี่ย์ คูบริค" สุดยอดผู้กำกับในตำนาน =

 นักแสดง 
 ทอม ครูซ รับบท ดร. วิลเลียม "บิล" ฮาร์ฟอร์ด
 นิโคล คิดแมน รับบท อลิซ ฮาร์ฟอร์ด
 ซิดนีย์ พอลแล็ค รับบท วิกเตอร์ ซีกเลอร์
 มารี ริชาร์ดสัน รับบท มาริออน นาธานสัน
# สอยดาว สาวเดือน
สอยดาว สาวเดือน เป็นภาพยนตร์ไทยที่ออกฉายในปี พ.ศ. 2512 สร้างมาจากบทประพันธ์ชื่อเดียวกันของ แพร ชมพู (รัชนี จันทรังษี) โดยมี ชนะ ศรีอุบล, เพชรา เชาวราษฎร์, มิตร ชัยบัญชา และจำรูญ หนวดจิ๋ม แสดงนำ กำกับการแสดงโดย ฉลอง ภักดีวิจิตร นับเป็นผลงานการกำกับภาพยนตร์เป็นเรื่องที่ 3 ของฉลอง และยังเป็นภาพยนตร์เรื่องแรกด้วยที่ สรพงศ์ ชาตรี ได้แสดง โดยรับบทเป็นตัวประกอบที่ไม่มีบทพูดในช่วงต้นเรื่อง

ต่อมาได้ถูกนำมาสร้างใหม่เป็นละครโทรทัศน์ออกอากาศในปี พ.ศ. 2512 ทางสถานีโทรทัศน์ไทยทีวีช่อง 4 แสดงนำโดย ชุมพร เทพพิทักษ์, บุปผา สายชล, ศิริพร วงศ์สวัสดิ์ และกำธร สุวรรณปิยะศิริ จากนั้นได้นำมาสร้างใหม่เป็นละครโทรทัศน์อีก 2 ครั้ง ทางช่อง 7 เอชดี ในปี พ.ศ. 2556 และช่อง 3 เอชดี ในปี พ.ศ. 2566 โดย 2 ครั้งหลังนี้ใช้ชื่อว่า เลือดเจ้าพระยา

เนื้อเรื่อง
 ภาพยนตร์ 
ลานเท อยุธยา สมิง (ชนะ) เด็กหนุ่มแห่งบ้านลานเทยิงคนตายเพื่อชำระแค้นให้กับพ่อแม่ตัวเองที่ถูกฆ่าตาย สมิงได้รับบาดเจ็บและหลบหนีเข้ามาอาศัยอยู่ในบ้าน ผู้ใหญ่ธง (จำรูญ) ศรีนวล (เพชรา) ลูกสาวเพียงคนเดียวของผู้ใหญ่ธง ที่เก่งการร้องลำตัดจนมีชื่อเสียงลือเลื่อง จนได้รับฉายาว่า เจ้าแม่ลานเท ก็เป็นที่หมายปองของสมิง แม้ศรีนวลจะเห็นว่าสมิงเป็นเพียงเพื่อนชายที่แสนดีก็ตาม

เลอสรร หรือ คุณหนึ่ง (มิตร) ลูกชายเพียงคนเดียวของท่านข้าหลวงเมืองอยุธยา เมื่อปิดเทอมได้เดินทางมาที่ลานเทเพื่อหาประสบการณ์ คุณหนึ่งได้พบเจอทั้งสมิงและศรีนวล คุณหนึ่งแอบรักกับศรีนวล จนกระทั่งทั้งคู่ลักลอบได้เสียกัน มีแต่เพียงผู้ใหญ่ธงและสมิงเท่านั้นที่รับรู้เรื่อง คุณหนึ่งสัญญาว่าเมื่อเรียนจบแล้ว จะกลับมาแต่งงานกับศรีนวล แต่ทว่า เมื่อกลับถึงกรุงเทพฯ คุณนาย แม่ของคุณหนึ่งกลับไม่ยินยอม พร้อมกับบีบบังคับให้คุณหนึ่งแต่งงานกับ สร้อยเพชร (ชฎาพร) ลูกสาวของเพื่อนสนิทตัวเอง ศรีนวลตั้งท้องลูกของเลอสรร จนคลอดออกมาเป็นผู้หญิงชื่อ สอยดาว (โสภา) ขณะที่คุณหนึ่งก็มีลูกสาวกับสร้อยเพชร ชื่อ สาวเดือน (ขวัญตา)

20 ปีผ่านไป เมื่อคุณหนึ่งกลายเป็นนายตำรวจใหญ่ คุณหนึ่งได้รับคำสั่งให้เดินทางไปลานเท เพื่อตามจับ สมิง ซึ่งหนีหมายจับและกลายเป็นโจรชื่อดัง และ ณ ที่นั่นเรื่องราวทั้งหมดที่เกิดขึ้นในอดีตจึงฟื้นคืนมา

นักแสดง

 ภาพยนตร์ พ.ศ. 2512 
 ชนะ ศรีอุบล รับบท สมิง
 เพชรา เชาวราษฎร์ รับบท ศรีนวล
 มิตร ชัยบัญชา รับบท เลอสรร
 โสภา สถาพร รับบท สอยดาว
 ขวัญตา บัวเปลี่ยนสี รับบท สาวเดือน
 ชฎาพร วชิระปราณี รับบท สร้อยเพชร
 จิรศักดิ์ อิศรางกูร ณ อยุธยา รับบท เกียรติกล้า
 จำรูญ หนวดจิ๋ม รับบท ผู้ใหญ่ธง
 หม่อมหลวงรุจิรา อิศรางกูร รับบท ท่านข้าหลวงเมืองอยุธยา
 สรพงศ์ ชาตรี (ภาพยนตร์เรื่องแรก โดยรับบทเป็นตัวประกอบในช่วงต้นเรื่อง)

 ละครโทรทัศน์ พ.ศ. 2512
# ปรารถนา องค์ชัยศักดิ์
ปรารถนา องค์ชัยศักดิ์ หรือ โบว์ เป็นอดีตนักแสดงหญิงในสังกัด อาร์เอส โปรโมชั่น ปัจจุบันยุติบทบาทนักแสดงแล้ว หลังจากหมดสัญญากับทางต้นสังกัดเมื่อปี พ.ศ. 2547

 ประวัติ 
โบว์ถือว่าเป็นนักแสดงที่มีคุณภาพทางค่ายอาร์เอส  

 ผลงาน 
 ละครโทรทัศน์ 
 พ.ศ.  เรื่อง  รับบทเป็น  ออกอากาศ 2540  สุดแต่ใจจะไขว่คว้า  วันสว่าง เกียรติตระกูล (สว่าง) ช่อง 3 2541  ตุ๊ต๊ะต๋อมแต๋ม  ฟ้า  เพลงใบไม้ร่วง  กานต์ดา  ช่อง 7 2542  พ่อ ตอน วัคซีน  กานต์มน  ช่อง 5 คุณนายจิตป่วน  เมย์วดี  ช่อง 3 2543  โลกทั้งใบให้นายคนเดียว  ป้อน ช่อง 7 ผยอง  สวย / นะสื่อ ช่อง 3 2544  ซิงตึ๊ง  หงม้อ  2545  พยัคฆ์ร้าย โอมเพี้ยง  พิณ 

 ภาพยนตร์ 
 เจนนี่ กลางวันครับกลางคืนค่ะ (2539) คู่กับ สุพจน์ จันทร์เจริญ
 18-80 เพื่อนซี้ไม่มีซั้ว (2540) คู่กับ ธนา สุทธิกมล
 ปาฏิหาริย์โอม สมหวัง (2541) คู่กับ สุพจน์ จันทร์เจริญ, ธนา สุทธิกมล

 มิวสิควีดีโอ 
 โทรหากันหน่อย - เจมส์ เรืองศักดิ์ ลอยชูศักดิ์
 หลงทาง - เต๋า สมชาย เข็มกลัด
 มันดีอยู่แล้ว - เต๋า สมชาย เข็มกลัด
 เจนนี่ - ลิฟท์ สุพจน์ จันทร์เจริญ
 แอบรัก - ลิฟท์ สุพจน์ จันทร์เจริญ
 ใช่เธอหรือเปล่า - โมเม นภัสสร บุรณศิริ
 เรามีเรา - ลิฟท์-ออย
 ห่วงใยเหลือเกิน - แซ้งค์ ปฏิวัติ เรืองศรี

 พิธีกร 
 พิธีกรรายการ ช็อกเกม คู่กับ อนันต์ บุญนาค

 รางวัล 
 รางวัลเยาวชนดีเด่น และเยาวชนที่ป้องกันปัญหาสังคม เนื่อในวันเยาวชนแห่งชาติ ปี 2543
# ทิทาเนีย (ดาวบริวาร)
ทิทาเนีย   เป็นดาวบริวารลำดับที่ 17 นับตามระยะทางจากดาวยูเรนัส ได้รับการค้นพบเมื่อวันที่ 11 มกราคม ค.ศ. 1787 โดยวิลเลียม เฮอร์เชล ทิทาเนียได้ตั้งชื่อตามราชินิแห่งนางฟ้า จากเรื่อง ราตรีนิมิตกลางคิมหันต์ ของวิลเลียม เชกสเปียร์ วงโคจรของทิทาเนียอยู่ในสนามแม่เหล็กของดาวยูเรนัส

พื้นผิวส่วนใหญ่ของทิทาเนียเป็นหินและน้ำแข็ง ส่วนแกนชั้นนอกเป็นหิน แต่แกนชั้นในเป็นน้ำแข็ง ต่อมาเครื่องอินฟราเรดสเปกโทรสโคป ได้เริ่มสำรวจแล้วพบว่ามีน้ำแข็งแห้งและน้ำแข็งบนพื้นผิวเป็นจำนวนมาก ทิทาเนียเหมือนกับดาวบริวารหลักอื่น ๆ คือเกิดจากจานพอกพูนมวล

ใน ค.ศ. 2013 นักดาราศาสตร์ได้เรียนรู้เกี่ยวกับดาวบริวารของดาวยูเรนัสมากขึ้น จากการสำรวจของยานวอยเอจเจอร์ 2 เมื่อเดือนมกราคม ค.ศ. 1986 ซึ่งการสำรวจครั้งนั้นทำให้สามารถทำแผนที่ดาวได้แค่ 40 % เท่านั้น
# โครงการก่อสร้างเขื่อนแม่วงก์
โครงการก่อสร้างเขื่อนแม่วงก์ เป็นโครงการก่อสร้างในความรับผิดชอบของกรมชลประทาน กั้นแม่น้ำแม่วงก์บริเวณเขาชนกัน หรือเขาสบกกลำดับเหตุการณ์ การสร้างเขื่อนแม่วงก์ มูลนิธืสืบนาคะเสถียร ในเขตอุทยานแห่งชาติแม่วงก์ อำเภอแม่วงก์ จังหวัดนครสวรรค์ ได้รับอนุมัติงบประมาณก่อสร้างตามมติคณะรัฐมนตรีเมื่อวันที่ 10 เมษายน พ.ศ. 2555 เป็นเงิน 13,280 ล้านบาท ใช้ระยะเวลาก่อสร้าง 8 ปี ผูกพันปีงบประมาณ พ.ศ. 2555 - 2562 มติคณะรัฐมนตรี 10 เมษายน 2555

เขื่อนแม่วงก์เป็นเขื่อนหินทิ้งแกนดินเหนียว มีความยาว 730 เมตร กว้าง 10 เมตร สูง 57 เมตร มีพื้นที่อ่างเก็บน้ำประมาณ 13,000 ไร่ ปริมาณกักเก็บน้ำประมาณ 250 ล้านลูกบาศก์เมตร9 เรื่องที่คุณควรรู้เกี่ยวกับเขื่อนแม่วงก์ เรียบเรียง: ดร. นณณ์ ผาณิตวงศ์ 

โครงการก่อสร้างได้รับการศึกษาความเป็นไปได้มาตั้งแต่ปี พ.ศ. 2532 แต่ไม่ได้รับความเห็นชอบ  จนกระทั่งได้รับการอนุมัติการก่อสร้างในรัฐบาลยิ่งลักษณ์ ชินวัตร โดยให้เหตุผลว่าเป็นส่วนหนึ่งของโครงการบริหารจัดการน้ำ เพื่อแก้ไขปัญหาน้ำท่วมบริเวณลุ่มน้ำสะแกกรัง แต่ก็ยังมีข้อโต้แย้งจากองค์กรพัฒนาเอกชน ว่าเป็นเขื่อนขนาดเล็ก ซึ่งไม่คุ้มค่าการลงทุน และต้องมีการสูญเสียพื้นที่ป่าถึง 18 ตารางกิโลเมตร ซึ่งเป็นถิ่นอาศัยของสัตว์ป่าหลายชนิด รวมทั้งเสือโคร่ง ช้าง และนกยูงhttp://thaipublica.org/wp-content/uploads/2012/12/scan0001.pdf

 ผลกระทบ 
การก่อสร้างเขื่อนแม่วงก์ จะทำให้สูญเสียพื้นที่ป่าไม้ในเขตอุทยานแห่งชาติแม่วงก์ ไม่น้อยกว่า 13,000 ไร่ เป็นไม้ใหญ่ประมาณ 500,000 ต้น ซึ่งในจำนวนนี้มีไม้สักประมาณ 50,000 ต้น กล้าไม้อีก 10,000 ต้น หรือเปรียบ เทียบได้ว่าพื้นที่ป่า 1 ไร่ ที่จะถูกน้ำท่วมจะมีไม้ยืนต้นขนาดใหญ่ 80 ต้นเป็น ไม้สัก 13 ต้น ลูกไม้ 576 ต้น และกล้าไม้อีก 1,880 ต้น 

จากการคำนวณพื้นที่ป่าที่จะสูญเสียไป จากการสร้างเขื่อนแม่วงก์ เมื่อคำนวณเป็น ปริมาณคาร์บอนที่ต้นไม้สามารถดูดซับไว้ได้นั้น หากมีการสร้างเขื่อนแม่วงก์ ประเทศไทยจะสูญเสียพื้นที่ที่ สามารถดูดซับคาร์บอนได้ประมาณ 10,400 ตันคาร์บอน ป่าแม่วงก์มีสัตว์ป่าอาศัยอยู่อย่างน้อย 549 ชนิด และมีปลาอาศัยอยู่ในลำน้ำ 64 ชนิด (ใน EIA รายงานไว้ 61 แต่สำรวจเจอเพิ่มจากการลงพื้นที่อีก 3 ชนิด) ในจำนวนนี้มีเพียง 8 ชนิด หรือ 13% ที่สามารถผสมพันธุ์ในแหล่งน้ำนิ่งในอ่างเหนือเขื่อนได้นอกนั้นต้องอาศัยพื้นที่น้ำไหลหรือน้ำหลากซึ่งเกิดขึ้นตามธรรมชาติ

 สื่อมวลชน 
โครงการก่อสร้างเขื่อนแม่วงก์ถูกกล่าวถึงในสื่อมวลชนหลายแหล่งโดยเริ่มจากกระแสของการประท้วงการอนุมัติ EHIA โดยศศิน เฉลิมลาภ เลขาธิการมูลนิธิสืบนาคะเสถียร การลงรายชื่อหยุดโครงการสร้างเขื่อนแม่วงก์ กว่า 100,000 คน ที่ change.orghttp://www.change.org/th/แคมเปญรณรงค์/หยุดโครงการสร้างเขื่อนแม่วงก์ รวมถึงการห้ามออกอากาศ  รายการ คนค้นฅน ตอน ศศิน เฉลิมลาภ 388 กม. จากป่าสู่เมืองคำชี้แจงกรณี รายการ คนค้นฅน ตอน ศศิน เฉลิมลาภ 388 กม. จากป่าสู่เมือง ไม่ได้ออกอากาศในวันเสารที่ 28 กย. 

 ภาพถ่าย
# พายุไต้ฝุ่นอูซางิ (พ.ศ. 2556)
พายุไต้ฝุ่นอูซางิ  เป็นพายุหมุนเขตร้อนทรงพลัง ก่อตัวขึ้นทางตะวันออกของประเทศฟิลิปปินส์ เป็นไต้ฝุ่นลูกที่ 3 และพายุหมุนเขตร้อนลูกที่ 19 ที่เกิดขึ้นทางตะวันตกเฉียงเหนือของมหาสมุทรแปซิฟิก ในปี พ.ศ. 2556 โดยเริ่มก่อตัวจากหย่อมความกดอากาศต่ำเมื่อวันที่ 15 กันยายน พ.ศ. 2556 ทางตะวันออกของเกาะลูซอน และเพิ่มความรุนแรงกลายเป็นดีเปรสชั่นในวันถัดมา ได้รับชื่อครั้งแรกจาก PAGASA ว่า Odette ต่อมาในวันเดียวกัน JMA ประกาศให้พายุนี้เป็นพายุโซนร้อน ใช้ชื่อ Usagi ขณะที่ JTWC ประกาศให้เป็นพายุดีเปรสชั่น

วันที่ 17 กันยายน JTWC ประกาศยกระดับความรุนแรงเป็นพายุโซนร้อน และทั้ง JMA และ JTWC เห็นพ้องให้ประกาศพายุดังกล่าวนี้เป็นไต้ฝุ่นในวันที่ 18 กันยายน 2556 

วันที่ 19 กันยายน JTWC ประกาศให้อุซางิยกระดับเป็นซูเปอร์ไต้ฝุ่นความรุนแรงระดับ 5
# นกกระเต็นขาวดำใหญ่
นกกระเต็นขาวดำใหญ่  เป็นนกกระเต็นชนิดหนึ่ง ในวงศ์นกกระเต็นปักหลัก (Cerylidae) 

นกกระเต็นขาวดำใหญ่ เป็นนกกระเต็นชนิดที่มีขนาดใหญ่ เพราะมีความยาวถึง 43 เซนติเมตร นับว่าเป็นนกระเต็นชนิดที่มีขนาดใหญ่ที่สุดที่พบได้ในประเทศไทย และจัดเป็นนกที่หาได้ยากมากชนิดหนึ่ง ด้วยที่เป็นนกที่มีถิ่นกระจายพันธุ์ตามแถบเทือกเขาหิมาลัย เช่น ภูฐาน และกระจายไปจนถึงภาคใต้ของจีน, คาบสมุทรเกาหลี และญี่ปุ่น 

สำหรับในภูมิภาคเอเชียอาคเนย์จะพบได้ในประเทศไทย, ลาว และเวียดนาม ประเทศไทยจะพบได้เฉพาะผืนป่าตะวันตก เช่น อุทยานแห่งชาติแม่วงก์ ในเขตจังหวัดกำแพงเพชร อาศัยตามลำธารน้ำกลางป่าซึ่งเป็นแหล่งหากิน 

นกกระเต็นขาวดำใหญ่ มีเสียงร้องว่า "แอ๊ก-แอ๊ก-แอ๊ก"ลมหายใจสุดท้ายของ 'ป่าแม่วงก์'...! จากไทยรัฐ
# คริส แฮดฟีลด์
คริส ออสติน แฮดฟีลด์ (เกิด 29 สิงหาคม 2502) เป็นนักบินอวกาศแคนาดาเกษียณ และเป็นชาวแคนาดาคนแรกที่เดินในอวกาศ อดีตเป็นนักบินเครื่องบินขับไล่ของกองทัพอากาศแคนาดา แฮดฟีลด์ได้บินในภารกิจกระสวยอวกาศสองภารกิจ และเป็นผู้บัญชาการสถานีอวกาศนานาชาติ

แฮดฟีลด์เติบโตในไร่ทางใต้ของออนแทริโอ ตอนเด็กได้รับแรงบันดาลใจเมื่อชมการลงจอดดวงจันทร์ของอะพอลโลทางโทรทัศน์ เขาเข้าศึกษาในระดับมัธยมในโอกวิลล์และมิลตัน และได้รับใบอนุญาตนักบินเครื่องร่อนในฐานะสมาชิกนักเรียนนายทหารอากาศแคนาดา เขาสมัครเข้ากองทัพแคนาดา และได้รับปริญญาสาขาวิศวกรรมศาสตร์ที่วิทยาลัยทหารหลวง (Royal Military College) ในกองทัพ เขาเรียนขับอากาศยานหลายประเภท จนกลายเป็นนักบินทดสอบและบินเครื่องบินทดสอบหลายรุ่น ในโครงการแลกเปลี่ยนกับกองทัพเรือและกองทัพอากาศสหรัฐอเมริกา เขาได้ปริญญาโท สาขาระบบการบิน ที่มหาวิทยาลัยสถาบันอวกาศเทนเนสซี

ในปี 2535 เขาได้รับการตอบรับเข้าโครงการนักบินอวกาศแคนาดา โดยองค์การอวกาศแคนาดา เขาบินในอวกาศครั้งแรกกับ STS-74 เมื่อเดือนพฤศจิกายน 2538 ในฐานะผู้ชำนัญพิเศษของภารกิจ ระหว่างภารกิจเขาเยี่ยมชมสถานีอวกาศมีร์ของรัสเซีย ในเดือนเมษายน 2544 เขาขึ้นสู่อวกาศอีกครั้งกับ STS-100 และเยี่ยมชมสถานีอวกาศนานาชาติ ที่ซึ่งเขาเดินในอวกาศและช่วยติดตั้งแคนาดาร์ม2 ในเดือนธันวาคม 2555 เขาขึ้นสู่อวกาศเป็นครั้งที่สามบน โซยุซ TMA-07M และเข้าร่วมคณะสำรวจ 34 (Expedition 34) บนสถานีอวกาศนานาชาติ เขาเป็นสมาชิกของคณะนี้กระทั่งเดือนมีนาคม 2556 เมื่อเขาเป็นผู้บัญชาการสถานีอวกาศนานาชาติในฐานะคณะสำรวจ 35 เขารับผิดชอบลูกเรือนักบินอวกาศห้าคนและช่วยทำการทดลองทางวิทยาศาสตร์เกี่ยวกับผลกระทบของแรงโน้มถ่วงต่ำต่อชีววิทยาของมนุษย์ ระหว่างภารกิจ เขาได้รับความนิยมโดยบันทึกเหตุการณ์ชีวิตในสถานีอวกาศและถ่ายภาพโลกและโพสต์ผ่านทวิตเตอร์และเฟซบุ๊กแก่ผู้ติดตามจำนวนมากทั่วโลก เขาเป็นแขกรับเชิญในรายการข่าวโทรทัศน์และทอล์กโชว์ และได้รับความนิยมจากการเล่นกีตาร์ในอวกาศ ภารกิจของเขาสิ้นสุดในเดือนพฤษภาคม 2556 เมื่อเขากลับมายังโลก ไม่นานหลังเดินทางกลับ เขาประกาศเกษียณ ยุติอาชีพนักบินทหารและนักบินอวกาศ 35 ปี
# เจ้าจอมมารดาทองสุก ในรัชกาลที่ 1
เจ้าจอมมารดาทองสุก เป็นพระสนมในพระบาทสมเด็จพระพุทธยอดฟ้าจุฬาโลกมหาราช

ประวัติ
เจ้าจอมมารดาทองสุก มีนามเดิมว่า เจ้าหญิงคำสุกแห่งเวียงจันทน์ มีพระฉายาว่า เจ้านางเขียวค้อม ประสูติที่นครเวียงจันทน์ ถือกำเนิดในราชวงศ์เวียงจันทน์ เป็นพระราชธิดาในพระเจ้าอินทวงกับพระนางคำมูลสุเจน กรรพฤทธิ์. ตามรอยเจ้าอนุวงศ์ คลี่ปมประวัติศาสตร์ไทย-ลาว. กรุงเทพฯ:สารคดี, หน้า 170 พระเจ้าอินทวงเป็นเจ้าผู้ครองนครเวียงจันทน์ในสมัยตกเป็นประเทศราชของสยาม และเป็นพระราชนัดดา (หลานปู่และหลานอา) ในพระเจ้าสิริบุญสารและเจ้าอนุวงศ์ พระมหากษัตริย์แห่งนครเวียงจันทน์ พระองค์ได้เสด็จตามพระบาทสมเด็จพระพุทธยอดฟ้าจุฬาโลกมหาราช มาจากนครเวียงจันทน์ พร้อมกับพระราชบิดาและพระบรมวงศานุวงศ์คือ เจ้านันทเสน เจ้าพรหมวงศ์ เจ้าอนุวงศ์ เจ้านางแก้วยอดฟ้า พร้อมด้วยขุนนางข้าราชการชั้นผู้ใหญ่ หลังจากที่พระบาทสมเด็จพระพุทธยอดฟ้าจุฬาโลกมหาราชไปรบชนะเมืองเวียงจันทน์ในรัชสมัยของสมเด็จพระเจ้าตากสิน ตั้งแต่เมื่อครั้งยังดำรงตำแหน่งเป็นเจ้าพระยามหากษัตริย์ศึก เหตุการณ์ครั้งนั้นสยามได้อัญเชิญพระแก้วมรกตพร้อมทรัพย์สินมีค่าอื่น ๆ มาสู่ราชสำนักกรุงธนบุรีด้วย 

เจ้าจอมมารดาเจ้านางทองสุก สิ้นพระชนม์เมื่อปี พ.ศ. 2346 หลังจากที่พระองค์เจ้าจันทบุรี มีพระชนมายุได้ 5 ปี

พระราชบุตร
เจ้าจอมมารดาเจ้านางทองสุกมีพระราชธิดา 1 พระองค์คือ
 พระเจ้าลูกเธอ พระองค์เจ้าจันทบุรี ประสูติเมื่อ พ.ศ. 2341 ต่อมาได้รับการสถาปนาเป็น สมเด็จพระเจ้าบรมวงศ์เธอ เจ้าฟ้ากุณฑลทิพยวดี เป็นพระมเหสีในพระบาทสมเด็จพระพุทธเลิศหล้านภาลัย สิ้นพระชนม์เมื่อ พ.ศ. 2381

พระราชตระกูล
# วงศ์นกกระเต็นปักหลัก
วงศ์นกกระเต็นปักหลัก หรือ วงศ์นกกระเต็นขาวดำ  เป็นวงศ์ของนกกระเต็นวงศ์หนึ่ง ใช้ชื่อวงศ์ว่า  Cerylidae ในอันดับนกตะขาบ (Coraciiformes) 

นกกระเต็นวงศนี้มีขนาดเล็กจนถึงขนาดกลาง (30 – 48 เซนติเมตร) มีลักษณะทั่วไป คือ ปากยาว แบนขางคอนขางมาก ลำตัวมีสีขาวสลับดำ แทบไมมีสีอื่นปน 

พบทั่วโลก 3 สกุล 9 ชนิด ส่วนใหญ่พบในพื้นที่โลกใหม่ คือ ทวีปอเมริกา ทั้งอเมริกาเหนือและอเมริกาใต้ สำหรับในทวีปเอเชีย ในประเทศไทยพบ 2 ชนิด คือ

นกกระเต็นปักหลัก (Ceryle rudis) เป็นนกประจำถิ่นที่พบได้ง่าย
นกกระเต็นขาวดำใหญ่ (Megaceryle lugubris) เป็นนกที่หายาก พบเฉพาะผืนป่าภาคตะวันตกFry, K & Fry, H. C. (1999): Kingfishers, Bee-eaters and Rollers, new edition. Christopher Helm Publishers. ISBN 0-7136-5206-3
Moyle, Robert G. (2006): A Molecular Phylogeny of Kingfishers (Alcedinidae) With Insights into Early Biogeographic History. Auk 123(2): 487–499. HTML fulltext (without images)
# สกุลมอดแป้ง
Tribolium เป็นกลุ่มทางอนุกรมวิธานระดับสกุล มีรายงานแล้ว 36 ชนิด แบ่งเป็น 5 กลุ่ม ที่สัมพันธ์กับการแพร่กระจายทางภูมิศาสตร์ ได้แก่ กลุ่ม breviocornis (North and South America, 7 ชนิด) กลุ่ม confusum (Africa, 14 ชนิด) กลุ่ม alcine (Madagasca, 3 ชนิด) กลุ่ม castaneum (South and Southeast Asia, 10 ชนิด) กลุ่ม myrmecophilum (Australia, 2 ชนิด) Angelini DR, Jockusch EL (2008) Relationships among pest flour beetles of the genus Tribolium (Tenebrionidae) inferred from multiple molecular markers. Molecular Phylogenetics and Evolution 46 (1):127-141. doi:http://dx.doi.org/10.1016/j.ympev.2007.08.017 http://www.ncbi.nlm.nih.gov/pmc/articles/PMC2292397/ การศึกษาความสัมพันธ์เชิงวิวัฒนาการของมอดในกลุ่ม breviocornis, confusum และ castaneum โดยใช้ข้อมูลทางพันธุกรรม (nuclear marker ยีน ได้แก่ cytochrome oxidase I, 16s ribosomal DNA, 28s ribosomal DNA, wingless, histone H3) พบว่า มอดในกลุ่ม castaneum และ confusum เป็น monophyletic group ทั้งคู่ และทั้งสองกลุ่มเป็น sister group กัน แต่ความสัมพันธ์กับกลุ่ม breviocornis ยังไม่แน่ชัด รูปความสัมพันธ์เชิงวิวัฒนาการของมอดแป้งและญาติ
# วงศ์นกกระเต็นน้อย
วงศ์นกกระเต็นน้อย  เป็นวงศ์ของนกกระเต็นวงศ์หนึ่ง มีชื่อว่า Alcedinidae (เดิมเคยเป็นวงศ์ย่อย Alcedininae)

นกกระเต็นในวงศ์นี้เป็นนกกระเต็นที่มีขนาดเล็ก (16 – 25 เซนติเมตร) ลักษณะทั่วไป คือ มีปากใหญ่ยาวแหลมและแบนข้าง หัวโต คอสั้น หางและขาสั้น มักมีสีสวยงาม เมื่อเกาะกับคอนหรือกิ่งไม้ลำตัวตั้งตรง บินตรงและเร็ว บางครั้งสามารถบินอยู่กับที่กลางอากาศได้ ปกติอาศัยและหากินอยู่ใกล้แหล่งน้ำ บางชนิดอาศัยอยู่ในป่า 

กินปลา ปู กบ เขียด สัตว์เลื้อยคลาน และแมลงตามพื้นดินเป็นอาหาร เป็นนกที่ส่งเสียงร้องเกือบตลอดเวลา ทำรังโดยการขุดโพรงดินตามชายฝั่งแม่น้ำ เนินดิน หรือตามจอมปลวก บางชนิดทำรังตามตอไม้หรือโพรงไม้

วงศ์นกกระเต็นน้อยแบ่งออกเป็น 3 สกุล คือ
Alcedo
Ceyx
Ispidina

จำแนกออกได้ทั้งหมด 24 ชนิด สำหรับในประเทศไทยพบ 5 ชนิด Fry, C. Hilary; Fry, Kathie; Harris, Alan (1992). Kingfishers, Bee-eaters and Rollers. Christopher Helm. ISBN 0-7136-8028-8.
# สนธยา แก้วบัณฑิต
สนธยา แก้วบัณฑิต  เป็นอดีตนักกีฬาวอลเลย์บอลหญิงทีมชาติไทย ซึ่งทำหน้าที่ในตำแหน่งบอลหัวเสาตบเพื่อชาติ - เดลินิวส์

 ประวัติ 
เดือนกรกฎาคม พ.ศ. 2555 สนธยาได้เข้าแข่งขันวอลเลย์บอล ถ้วย ก. โดยลงเล่นให้แก่สโมสรมหาวิทยาลัยรัตนบัณฑิต"กัปตันทีมวอลเลย์ฯสาวไทย"ระทึก! รถโดนอัดก๊อปปี้-เจ้าตัวเผยแฟนขับเองแต่ไม่เป็นอะไรมาก และในวันที่ 14 กันยายน ของปีเดียวกันนี้ เธอได้ลงเล่นให้แก่ทีมชาติไทยเมื่อครั้งที่พบกับทีมชาติอิหร่าน ในการแข่งขันวอลเลย์บอลหญิงชิงแชมป์เอเชียนคัพ 2012 โดยมีส่วนช่วยให้ทีมชาติไทยเป็นฝ่ายชนะที่ 3-0 เซต ด้วยผลการแข่งขัน 25-19 , 25-18 และ 25-16 แรง!ตบสาวไทยทะลุตัดเชือกเอเชียนคัพ : กีฬา : กีฬาในประเทศ : คมชัดลึก

เดือนสิงหาคม พ.ศ. 2556 สนธยาได้รับเลือกให้เป็นหนึ่งในผู้เข้าแข่งขันวอลเลย์บอลเวิลด์กรังด์ปรีซ์ 2013 ตบสาวไทยได้"วรรณา-สนธยา"คืนทัพลุยเวิลด์กรังด์ปรีซ์ : มติชนออนไลน์ และในการแข่งขันวอลเลย์บอลจุฬาฯ-อุดมศึกษา ซึ่งจัดขึ้นในเดือนเดียวกันนี้ สนธยาได้ลงเล่นให้แก่ทีมมหาวิทยาลัยเกษมบัณฑิตสาวเกษมบัณฑิตดุตบ 3-0 ลิ่วตัดลูกยางอุดมศึกษา

วันที่ 4 กันยายน พ.ศ. 2556 ในการแข่งขันวอลเลย์บอลหญิงชิงแชมป์โลก 2014 รอบคัดเลือก โซนเอเชีย สนธยาได้รับเลือกให้ลงเล่นในเซตที่ 3 ซึ่งเธอได้มีส่วนช่วยให้ทีมชาติไทยเป็นฝ่ายชนะทีมชาติออสเตรเลีย 3-0 เซตSport - Manager Online - สาวไทยคว่ำจิงโจ้คัดลูกยางชิงแชมป์โลก ส่วนในการแข่งขันวอลเลย์บอลหญิงชิงแชมป์เอเชีย 2013 ได้มีการให้อำพร หญ้าผา ที่หายจากอาการบาดเจ็บลงเล่นแทนคนไทยเฮ!ลูกยางสาวไทยโค่นจีน 3-2 เซต - โพสต์ทูเดย์ ข่าวกีฬาหนังสือพิมพ์บ้านเมือง » เปิดโผลูกยางตบศึก 'เอเชีย'สะใจกองเชียร์! ตบสาวไทยพลิกโค่นจีน 3 - 2 เซต - Isnhotnews
# วอลเลย์บอลหญิงชิงแชมป์เอเชีย 2005
การแข่งขันวอลเลย์บอลหญิงชิงชนะเลิศแห่งเอเชีย 2005  จัดขึ้นระหว่างวันที่ 1–8 กันยายน พ.ศ. 2548 ที่ ไท่ฉาง, ประเทศจีน

การแบ่งกลุ่ม
แบ่งกลุ่มโดยอาศัยอันดับจาก วอลเลย์บอลหญิงชิงแชมป์เอเชีย 2003

กลุ่ม Aกลุ่ม B (เจ้าภาพและอันดับ 1)
 (อันดับ 4) (อันดับ 2)
 (อันดับ 3)

รอบคัดเลือก
กลุ่ม A

|}

|}

กลุ่ม B

|}

|}

รอบชิงอันดับ 9-12

รอบรองชนะเลิศ

|}
รอบชิงอันดับ 11

|}

รอบชิงอันดับ 9

|}

รอบสุดท้าย

รอบ 8 ทีมสุดท้าย

|}

รอบชิงอันดับ 5-8

|}

รอบรองชนะเลิศ 

|}

รอบชิงอันดับ 7

|}

รอบชิงอันดับ 5

|}
รอบชิงอันดับ 3

|}

รอบชิงชนะเลิศ

|}
รอบชิงชนะเลิศ

อันดับทีม 4 5 6 7 8 9 10 11 12
 ผ่านการคัดเลือกเข้าแข่งขัน เวิลด์แกรนด์แชมป์เปี้ยนคัพ 2005 และ เวิลด์กรังด์ปรีซ์ 2005

รางวัล
เอ็มวีพี:  Chu Jinling
ทำคะแนนยอดเยี่ยม:  Yelena Pavlova
ตบยอดเยี่ยม:  Chu Jinling
บล็อกยอดเยี่ยม:  Lin Chun-yi
เสิร์ฟยอดเยี่ยม:  อำพร หญ้าผา
เซ็ตยอดเยี่ยม:  เฝิง คุน
รับลูกตบยอดเยี่ยม:  Chen Chia-chi
รับลูกเสิร์ฟเยี่ยม:  Zhou Suhong
# นกกินเปี้ยว
นกกินเปี้ยว  นกกระเต็นชนิดหนึ่ง ในวงศ์นกกระเต็น (Halcyonidae)

มีส่วนหัวและลำตัวด้านบนสีเขียวแกมฟ้า รอบคอและลำตัวด้านล่างสีขาว ปีกสีฟ้า จะงอยปากใหญ่ด้านบนสีดำ ด้านล่างสีเนื้อ มีพฤติกรรมหากินเป็นคู่ ตัวผู้และเมียมีลักษณะคล้ายกันมาก แต่ตัวผู้จะมีสีสดใสกว่า กินปูก้ามดาบ หรือปูเปี้ยว เป็นอาหาร อันเป็นที่มาของชื่อสามัญ  ตลอดจนแมลงและสัตว์ขนาดเล็กอื่น ๆ  ทำรังโดยการขุดรูในโพรงดิน หรือในรังปลวกที่พบได้บริเวณต้นไม้ 

ด้วยความที่ชอบกินปูก้ามดาบ จึงพบบ่อยในป่าชายเลน พบกระจายพันธุ์อย่างกว้างขวางตั้งแต่ทะเลแดง, เอเชียใต้, เอเชียอาคเนย์ จนถึงโพลินีเซีย และออสเตรเลีย และแบ่งออกเป็นชนิดย่อยต่าง ๆ ได้ถึง 50 ชนิด

ในประเทศไทย เป็นนกประจำถิ่นที่พบได้บ่อยและพบได้ทุกฤดูกาล และเป็นสัตว์ป่าคุ้มครองนก - สัตว์ป่าคุ้มครอง จากมูลนิธิโลกสีเขียว
# วงศ์นกกระเต็น
วงศ์นกกระเต็น หรือ วงศ์นกกระเต็นใหญ่  เป็นวงศ์ของนกกระเต็นวงศ์หนึ่ง ใช้ชื่อวงศ์ว่า Halcyonidae (หรือข้อมูลอดีตจัดเป็นวงศ์ย่อย Halcyoninae) 

นกกระเต็นในวงศ์นี้มีขนาดเล็กถึงขนาดกลาง (20 – 36 เซนติเมตร) มีหัวขนาดใหญ่ จะงอยปากยาว และแบนข้างค่อนข้างมาก สันปากบนค่อนข้างมน ร่องทางด้านข้างไม่เด่นชัด หางสั้นถึงยาวปานกลาง ขาสั้น มี 4 นิ้ว หลายชนิดมีหลากสีสัน มักพุ่งตัวจากที่เกาะลงไปในน้ำเพื่อจับปลา, กบ, เขียด และปู นอก
จากนี้ยังกินสัตว์เลื้อยคลานขนาดเล็กและแมลงตามพื้นดิน ปกติอาศัยและหากินใกล้แหล่งน้ำ แต่หลายชนิดก็อาศัยและหากินในปลาซึ่งห่างไกลจากแหล่งน้ำพอสมควร ชอบส่งเสียงตลอดเวลา ทำรังโดยขุดโพรงในดินตามชายฝั่งแม่น้ำ, เนินดิน, จอมปลวก หรือตามโพรงไม้  

จำแนกออกได้เป็น 12 สกุล ทั้งหมด 61 ชนิด ในประเทศไทยพบ 4 สกุล 8 ชนิด ได้แก่Moyle, Robert G. (2006): "molecular phylogeny of kingfishers (Alcedinidae) with insights into early biogeographic history." Auk 123(2): 487–499. Fry, C. Hilary; Fry, Kathie and Harris, Alan (1992). Kingfishers, Bee-eaters and Rollers. London: Christopher Helm. ISBN 0-7136-1410-8.

นกกระเต็นลาย	(Lacedo pulchella)	
นกกระเต็นใหญ่ปีกสีน้ำตาล	(Pelargopsis amauropterus)	
นกกระเต็นใหญ่ธรรมดา	(Pelargopsis capensis)	
นกกระเต็นแดง	(Halcyon coromanda)	
นกกระเต็นอกขาว	(Halcyon smyrnensis)	
นกกระเต็นหัวดำ	(Halcyon pileata)	
นกกินเปี้ยว	(Todiramphus chloris)	
นกกระเต็นสร้อยคอสีน้ำตาล	(Actenoides concretus)
# ลิงลาว
ลิงลาวหรือนางลาว หรือนางเลวป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556
 เป็นไม้พุ่ม ในวงศ์ CONVALLARIACEAE มีเหง้าใต้ดิน ลำต้นแตกเป็นกอ ใบสีเขียวสด ดอกช่อ สีขาวปนม่วง สีเขียวปนม่วงหรือสีม่วงเข้ม ผลกลม ผิวขรุขระ ต้นที่มีก้านดอกสีเขียว จะมีรสหวานปนขม ก้านดอกสีขาวมรรสหวานเฝื่อน นิยมบริโภค แต่ต้นที่มีก้านดอกสีม่วง รสขม ไม่นิยมบริโภคยกเว้นในกลุ่มผู้สูงอายุ นำมาทำแกง แกงแค ส้มตำ หรือกินกับน้ำพริก นอกจากนั้นยังนำมาผัดน้ำมันหอยและชุบแป้งทอด ดอกและผลเป็นอาหารสัตว์ ดอกลิงลาวมีสารต้านอนุมูลอิสระ ชาวถิ่นเรียกนางแลว นิยมนำช่อดอกอ่อนไปแกง ทิพย์สุดา ตั้งตระกูล. 2541. พฤกษศาสตร์พื้นบ้านของชาวขมุ ชาวลัวะและชาวถิ่นในบางพื้นที่ของจังหวัดน่านวิทยานิพนธ์ (วิทยาศาสตรมหาบัณฑิตมหาวิทยาลัยเชียงใหม่242 หน้า ดูฉบับเต็ม 

ชื่อเรียก ภาคเหนือ: นางแลว,ลิงลาว  ภาคกลาง: ลีลาว   ภาคอีสาน: ดีกั้ง,ดีปลากั้ง https://hkm.hrdi.or.th/knowledge/detail/192 

สภาพนิเวศ : ชอบขึ้นในป่าดิบแล้งและป่าดิบเขาของภาคเหนือและภาคอีสาน โดยเฉพาะบริเวณริมลำธารที่มีความชื้นสูง
การขยายพันธุ์ : การแยกหน่อ
# ไม้ลาย
ไม้ลายหรือ ม้าลาย หรือ ข่าจี่  เป็นไม้ยืนต้นในวงศ์ Tiliaceae หรือ Malvaceae เปลือกต้นแตกเป็นสะเก็ดตามความยาวของลำต้น ใบเดี่ยว สีเขียวเรียบ จับแล้วสากมือโดยเฉพาะหลังใบ ขอบใบหยักตื้น ดอกช่อออกตามง่ามใบและปลายกิ่ง กลีบดอกสีเหลืองนวล ผลเดี่ยว กลม ผิวมีขนอ่อนปกคลุม เมื่ออ่อนสีเขียว แก่เป็นสีดำ ผลมีเนื้อเส้นใยติดกับเมล็ด 

ไม้ลายเป็นพืชสมุนไพร เปลือกใช้ผสมในยาบำรุงเลือดของสตรี ผลสุกใช้เป็นยากระจายเลือด 
 อ้างอิง 
 มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 131
# เอ-แจ็กซ์
เอ-แจ็กซ์  เป็นบอยแบนด์ชาวเกาหลีใต้ที่ก่อตั้งโดยดีเอสพีมีเดีย ในปี ค.ศ. 2012 ในช่วงเริ่มต้นอาชีพของพวกเขา วงนี้เป็นที่รู้จักในชื่อ ดีเอสพีบอยซ์ แต่ต่อมาได้เปลี่ยนเป็น เอ-แจ็กซ์ รายชื่อสุดท้ายของกลุ่มประกอบด้วยสมาชิก 5 คน ได้แก่ ฮยองคอน, ยุนยอง, ซึงจิน, ซึงยอบ และจุงฮี พวกเขาปรากฏตัวครั้งแรกทางโทรทัศน์ในนามกลุ่มในรายการ เมกกิงเดอะสตาร์ – ดีเอสพีบอยซ์ ของเอ็มบีซีมิวสิค เมื่อวันที่ 24 เมษายน ค.ศ. 2012 กลุ่มได้เปิดตัวอย่างเป็นทางการด้วยซิงเกิล "One 4 U" ในเกาหลีใต้ในวันที่ 1 มิถุนายน และในญี่ปุ่นในวันที่ 8 สิงหาคม ค.ศ. 2012 ด้วยเพลงเดียวกัน

 อดีตสมาชิก 
 ฮวายอง (형곤)
 ยุนยอง (윤영)
 ซึงจิน (승진)
 ซึงยอบ (승엽)
 จุงฮี (중희)
 ซองมิน (성민)
 แจฮยอน (재형)
 จีฮู (지후)

 เส้นเวลา 

 ผลงานเพลง 

 อีพี 
ชื่อรายละเอียดอันดับสูงสุดบนชาร์ทยอดขายKORJPN Korean2MYXวางจำหน่าย: 15 พฤศจิกายน ค.ศ. 2012	
สังกัด: ดีเอสพีมีเดีย, ซีเจ อีแอนด์เอ็ม
รูปแบบ: ซีดี, ดาวน์โหลดดิจิทัล6— 
KOR: 2,856+Insaneวางจำหน่าย: 11 กรกฎาคม ค.ศ. 2013	
สังกัด: ดีเอสพีมีเดีย, โลนเอนเตอร์เทนเมนต์
รูปแบบ: ซีดี, ดาวน์โหลดดิจิทัล8— 
KOR: 2,067+Snakeวางจำหน่าย: 28 ตุลาคม ค.ศ. 2013	
สังกัด: ดีเอสพีมีเดีย, โลนเอนเตอร์เทนเมนต์
รูปแบบ: ซีดี, ดาวน์โหลดดิจิทัล13— 
KOR: 1,442+ "—" หมายถึงผลงานที่ไม่ติดชาร์ตหรือไม่ได้วางจำหน่ายในภูมิภาคนั้น

 ผลงานการแสดง 
MBC Making the Star: DSP Boyz (2012)
# ผักแขยง
ผักแขยง [ขะ-แยง] (หรือ Limnophila aromatica) ชื่ออื่น&hairsp;ๆ กะออม, กะแยง (ตะวันออกเฉียงเหนือ) กะแยงแดง (อุบลราชธานี) ผักพา (เหนือ) เป็นพืชในวงศ์ Scorphulariaceae หรือ Plantaginaceae ไม้ล้มลุกฤดูเดียว ลำต้นเรียวยาว ตั้งตรง กลมกลวง อวบน้ำ มีขนแน่น  ใบเดี่ยว เรียงตรงข้าม ทุกข้อ ตลอดลำต้น รูปขอบขนานแกมใบหอกขอบใบหยักมนแกมฟันเลื่อย ปลายใบแหลม โคนใบห่อติดลำต้น ดอกช่อกระจะออกที่ซอกใบและปลายกิ่ง ออกพร้อมกันทั้งต้น ดอกย่อย 2–10 ดอก ดอกเป็นรูปหลอดคล้ายถ้วย รูปกรวย  ปลายบานเล็กน้อย แยกออกเป็น 4 กลีบ กลีบดอกสีม่วง ผิวด้านนอกเรียบ ผิวด้านในตอนล่างของกลีบดอกมีขน ผลแห้งแตกได้ รูปกระสวย เมล็ดรูปร่างกลมรี สีน้ำตาลดำ ขนาดเล็กมาก ชอบขึ้นบริเวณที่มีน้ำขังเล็กน้อย

ผักแขยงเป็นเป็นวัชพืชในนาข้าว ทั้งต้นมีกลิ่นหอมฉุน เผ็ดร้อนชาวอีสานใช้ใส่ในแกงต้มปลา อ่อมต่าง&hairsp;ๆ มีกลิ่นหอม ช่วยดับกลิ่นคาว และเป็นพืชสมุนไพร ทางภาคอีสาน ใช้ ทั้งต้น เป็นยาขับน้ำนม ขับลม และเป็นยาระบายท้อง น้ำคั้นจากต้นใช้แก้ไข้ แก้คัน ฝี และกลาก แก้อาการบวม เป็นยาระบายอ่อน&hairsp;ๆ ต้นแห้ง ที่เก็บไว้นาน 1 ปี ต้มน้ำดื่ม แก้พิษเบื่อเมา 

ผักแขยง จัดเป็นผักพื้นบ้านที่สำคัญของภาคอีสาน แต่ไม่พบในพื้นที่ภาคใต้